Die wêreld in foto's – 23 Mei 2018 - Maroela Media
Die wêreld in foto's – 23 Mei 2018
Betogers verbrand Woensdag 'n skildery van die Filippynse pres. Rodrigo Duterte in Manila ter viering van die beleg deur militante met Isis-bande van Marawi in die suide van die Filippyne, presies een jaar gelede. Meer as 1 100 mense is dood in geweld wat op dié beleg gevolg het en Duterte het voor 'n ernstige krisis te staan gekom toe vrese versterk is dat Isis wel 'n vastrapplek in dié streek het. (Foto: Bullit Marquez, AP)
Rod Stewart en sy vrou, Penny Lancaster, verlaat St. Petrusplein nadat hulle pous Franciskus se weeklikse oudiënsie in die Vatikaan bygewoon het. (Foto: Alessandra Tarantino, AP)
Die silhoeët van 'n drawwer Woensdag vroegoggend langs die Potomacrivier in Washington. (Foto: J. David Ake, AP)
Mark Zuckerberg, die uitvoerende hoof van Facebook, en Microsoft se uitvoerende hoof, Satya Nadella, gesels ná 'n gesinsfoto met gaste wat Woensdag die "Tech for Good"-beraad by die Elysée-paleis in Parys, Frankryk, bygewoon het. (Foto: Charles Platiau, AP)
Quim Torra (middel), die nuutverkose Katalaanse streekspresident, daag Woensdag by die parlementsgebou van Katalonië in Barcelona, Spanje, op voor 'n videokonferensie met die voormalige Katalaanse leier, Carles Puigdemont. 'n Duitse hof het Dinsdag 'n versoek van aanklaers verwerp om Puigdemont in hegtenis te neem in afwagting op die besluit of hy wel aan Spanje uitgelewer sal word. (Foto: Manu Fernandez, AP)